《望故庐一首》
宋代·周紫芝

龟城去江，邈在一隅。我家龟舫，亦足轩渠。草耕木茹，瓮牖蓬枢。

有客二人，寔邀望舒。长须之奴，玉川之庐。何必仙去，方丈蓬壶。

何必校书，起居何如。无祸为福，徐行当车。我乎谁交，谁乎我徒。

春蛙嘈杂，夏木扶疏。大盗遽起，山摧海枯。我焚其巢，将焉适欤。

善刀而藏，为之踟蹰。望我故处，宛其在涂。我友云亡，云谁与娱。

愿洗甲兵，肉四海臞。奠我新宅，以饱三馀。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。